เพอร์ซี บอดโทษ ผี สลบคาหลุม แบ็กกีส์ หมัดเดียวน็อก 1-0
โรบิน ฟานเพอร์ซี สลัดคราบเดี้ยงกลับมาเป็นตัวจริงนัดแรกพร้อมพลาดลูกโทษ ก่อนที่ ปิศาจแดง แมนเชสเตอร์ ยูไนเต็ด จะพ่ายคาบ้านต่อ เดอะแบ็กกีส์ เวสต์บรอมวิช อัลเบียน แบบพลิกความคาดหมาย 0-1 ทำให้โอกาสคว้าตั๋วยูฟ่าแชมเปียนส์ลีกยังลุ้นระทึกจนถึงนัดสุดท้าย,ศึกฟุตบอลพรีเมียร์ลีกฤดูกาล 2014/2015 ประจำวันที่ 2 พ.ค. เป็นการแข่งขันในคู่ระหว่าง ปิศาจแดง แมนเชสเตอร์ ยูไนเต็ด อันดับ 4 ของตาราง เปิดสนาม โอล์ดแทรฟเฟิร์ด พบกับ เดอะ แบ็กกีส์ เวสต์บรอมวิช อัลเบียน ทีมอันดับ 13 ของตาราง,เกมนี้เจ้าถิ่นยังไม่มี ไมเคิล คาร์ริก กองกลางตัวเก่งที่ยังได้รับบาดเจ็บ ส่วนกองหน้าวันนี้ได้ โรบิน ฟานเพอร์ซี สลัดคราบเดี้ยงกลับมายืนหอกอีกครั้ง ส่วน เวย์น รูนีย์ กัปตันทีม โดนจับไปเล่นกองกลางเหมือนเดิม ในขณะที่ เวสต์บรอมวิช ยังมีทีเด็ดอยู่ที่ ไซโด เบราฮีโน หอกตัวความหวังยืนเป็นหน้าตัวเป้า,เริ่มเกมขึ้นมาเป็นเจ้าถิ่นทำได้ดีกว่า นาทีที่ 13 เจ้าถิ่นเกือบนำ ยัง ลากตัดในก่อนสับไกด้วยขวาบอลแฉลบ เพอร์ซี หลุดกรอบออกไป,อีก 2 นาทีต่อมา ทีมเยือนได้ลุ้นประตูบ้าง โจลีออน เลสคอตต์ ได้โขกจากลูกเตะมุม แต่บอลยังเข้าซอง เดเคอา,นาทีที่ 19 โอกาสทองของเจ้าถิ่น แอชลีย์ ยัง กระชากถึงเส้นหลังก่อนตบกลางให้กับ เพอร์ซี ยิงไม่จับ แต่บอลหลุดกรอบนิดเดียว,หลังจากนั้นเกมเป็นของเจ้าถิ่นหมดแต่โอกาสยิงเน้นๆ ยังไม่มี นาทีสุดท้ายของครึ่งแรก เอร์เรรา ยิงข้ามคานอีกรอบก่อนจะจบครึ่งแรกไปแบบไร้สกอร์ 0-0,เข้าสู่ครึ่งหลัง นาทีที่ 48 โอกาสของเจ้าถิ่น เวย์น รูนีย์ ยิง 30 หลาเข้าซอง มายฮิลล์,จนกระทั่งนาทีที่ 63 ทีมเยือนใช้โอกาสไม่เปลืองเมื่อมาได้ฟรีคิกหน้ากรอบเขตโทษ 25 หลา คริส บันท์ ปั่นแฉลบ โยนาส โอลส์สัน เข้าไปเลย และเป็นประตูขึ้นนำของทีมเยือนทันที 1-0,นาทีที่ 74 เจ้าบ้านพลาดโอกาสตีเสมออย่างน่าเสียดาย เมื่อมาได้ลูกโทษ จากจังหวะแฮนด์บอล ของเบราฮิโน แต่ ฟานเพอร์ซี ดันไปยิงติดเซฟ มายฮิลล์ ปัดออกไป,เจ้าถิ่นบุกเป็นบ้าเป็นหลังอีก 2 นาทีไล่หลังยังไม่ได้ประตูตีเสมอ จากลูกเตะมุม ดิมาเรีย เปิดมาให้กับ แม็คแนร์ โขกโล่งๆ แต่บอลหลุดกรอบเหลือเชื่อ,หลังจากนั้นยังเป็นเจ้าถิ่นบุกหนักแต่ไม่สามารถทะลวงแนวรับของทีมเยือนที่วันนี้มาดีเหลือเกินได้ ก่อนที่ผู้ตัดสินจะเป่านกหวีดจบเกมการแข่งขัน แมนเชสเตอร์ ยูไนเต็ด พ่ายคาบ้านต่อ เวสต์บรอมวิช อัลเบียน เหลือเชื่อ 0-1 ทำให้มีคะแนนนำ ลิเวอร์พูล อันดับ 5 เหลือ 4 คะแนนกับ 3 เกมที่เหลือ ส่วน 3 แต้มของทีมเยือนทำให้พวกเขารอดการตกชั้นแน่นอนแล้ว,รายชื่อผู้เล่นตัวจริงของทั้งสองทีม,แมนฯยูไนเต็ด : ดาบิด เดเคอา (GK),อันโตนิโอ วาเลนเซีย,แพดดี แม็คแนร์,คริส สมอลลิง,ดาลีย์ บลินด์,อันเดร เอร์เรรา,มารูยาน เฟลไลนี,แอชลีย์ ยัง,ฮวน มาตา,เวย์น รูนีย์,โรบิน ฟานเพอร์ซี,เวสต์บรอมวิช : โบอัส มายฮิลล์ (GK)เคร็ก ดอว์สัน,แกรี แม็คอูเลต์,โยนาส โอล์สัน,โจลีออน เลสคอตต์,คริส บรันท์,ยาค็อบ,เคร็ก การ์ดเนอร์,ยูซุฟ มูลุมบู,ดาร์เรน เฟลทเชอร์,ไซโด เบราฮีโน
โรบิน ฟานเพอร์ซี สลัดคราบเดี้ยงกลับมาเป็นตัวจริงนัดแรกพร้อมพลาดลูกโทษ ทำให้ ปิศาจแดง แมนเชสเตอร์ ยูไนเต็ด จะพ่ายคาบ้านต่อ  เวสต์บรอมวิช อัลเบียน แบบพลิกความคาดหมาย 0-1 ทำให้โอกาสคว้าตั๋วยูฟ่าแชมเปียนส์ลีกยังลุ้นระทึก
พรีเมียร์ลีก,แมนเชสเตอร์ ยูไนเต็ด,เวสต์บรอมวิช อัลเบียน,ข่าวกีฬา,ไทยรัฐออนไลน์